
ΔΕΛΤΙΟ ΤΥΠΟΥ

[bookmark: _Hlk204074599]Το Τμήμα Οικονομικών Επιστημών της Σχολής Οικονομικών και Διοικητικών Επιστημών του Πανεπιστημίου Θεσσαλίας διοργανώνει ειδική τιμητική εκδήλωση προς τιμήν της Ομότιμης Καθηγήτριας του Πανεπιστημίου της Ρώμης ‘Tor Vergata’, Annalisa Rosselli, κατά την οποία θα αναγορευθεί Επίτιμη Διδάκτορας.

Η τελετή θα πραγματοποιηθεί στην αίθουσα Β1 του κτιρίου Ματσάγγου, στον Βόλο, την Παρασκευή 19 Σεπτεμβρίου 2025 και ώρα 19:00. Το πρόγραμμα της εκδήλωσης περιλαμβάνει:
 Έναρξη τελετής
 
[bookmark: _Hlk145667722][bookmark: _Hlk204074796]Προσφώνηση της Ομότιμης Καθηγήτριας Annalisa Rosselli από τον Πρύτανη του Πανεπιστημίου Θεσσαλίας, Καθηγητή Χαράλαμπο  Δ. Μπιλλίνη.

«Έπαινο» προς την Ομότιμη Καθηγήτρια Annalisa Rosselli από τoν Καθηγητή του Τμήματος Οικονομικών Επιστημών κ Μιχαήλ Ζουμπουλάκη 

Ανάγνωση της Εισήγησης, του Ψηφίσματος και της Αναγόρευσης και επίδοση των τίτλων και του Επιτηβεννίου από τον Πρόεδρο του Τμήματος Οικονομικών Επιστημών, Καθηγητή Ηλία Σ. Κεβόρκ προς την  Ομότιμη Καθηγήτρια Annalisa Rosselli,

Ομιλία της τιμώμενης με θέμα: "The elusive image of money in the mirror of history".


Λίγα λόγια για την τιμώμενη

Η Ομότιμη Καθηγήτρια (Docens Turris Virgatae) Annalisa Rosselli, είναι μια επιφανής μετακεϋνσιανή οικονομολόγος. Έλαβε το πτυχίο της στα Μαθηματικά από το Πανεπιστήμιο της Φλωρεντίας. Οι μεταπτυχιακές της σπουδές έγιναν στα Οικονομικά στο London School of Economics, στο University of California, Los Angeles και στο University of California, Berkeley. 
Διετέλεσε Καθηγήτρια στο Πανεπιστήμιο της Ρώμης ‘Tor Vergata’, από το 2000 ως το 2020, στο οποίο ήταν Αναπληρώτρια Καθηγήτρια (1994-2000). Προηγουμένως υπηρέτησε ως Επίκουρη Καθηγήτρια στα Πανεπιστήμια Φλωρεντίας (1991-1994), Μπάρι (1988-1991), Ρώμης La Sapienza (1982-1988) και Περούτζια (1975-1982). 
Προσκλήθηκε ως Επισκέπτρια Καθηγήτρια στα Πανεπιστήμια Λυών 2, Παρίσι 1 Πάνθεο-Σορβόννη, Παρίσι 8 και King’s College, Cambridge. Επίσης έδωσε διαλέξεις ως προσκεκλημένη ομιλήτρια στην Γαλλία, την Ισπανία, την Κολομβία, την Ιαπωνία
Υπήρξε Προέδρος πολλών επιστημονικών εταιρειών, όπως της Ιταλικής Ένωσης Οικονομολόγων, της European Society for the History of Economic Thought και της STOREP (Italian Association for the History of Political Economy). Σήμερα είναι μέλος της Accademia dei Lincei και Ερευνητικός Εταίρος της Fondazione Luigi Einaudi, Torino. Επίσης διετέλεσε μέλος του Editorial Board πολλών έγκριτων διεθνών επιστημονικών περιοδικών ενώ έχει δημοσιεύσει επτά βιβλία και δεκάδες επιστημονικά άρθρα. 
Τα ερευνητικά της ενδιαφέροντα αφορούν σε τρεις τομείς : α) τη νομισματική θεωρία και πολιτική β) την Ιστορία των Οικονομικών Θεωριών και γ) τις σπουδές Φύλου (gender economics). Από τις πιο πρόσφατες εργασίες της ξεχωρίζουν όσες επιχειρούν να συνθέσουν τη νομισματική θεωρία με τις θεωρίες διακυμάνσεων, η αποτίμηση του έργου των Sraffa, Kahn, και Keynes αλλά και το έργο της στις πολιτικές διακρίσεων φύλου στην Ιταλία.

